
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 884 

28 Νοεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


•Έγκριση χρησιμοποίησης και αριθμού ερευνητών - 
συνεργατών και διερμηνέων για τις ανάγκες της Κοι¬ 
νοτικής έρευνας επί του Εισοδήματος και των Συν¬ 
θηκών Διαβίωσης των Νοικοκυριών. (Αναδημο¬ 
σίευση) . 1 

Αναπροσαρμογή του στεγαστικού επιδόματος του 
Στρατιωτικού Προσωπικού των Ενόπλων Δυνάμεων 
κατά το ποσοστό των αυξήσεων των αποδοχών 
έτους 1994 . 2 

Καθορισμός αριθμού συνεδριάσεων και αμοιβής στα 
μέλη των νέων Τ.Δ.Ε. ΙΚΑ Λιμένος Χερσονήσου, Κα¬ 
λαμαριάς, Ευόσμου και Καλαμπάκας . 3 

Καθορισμός επιτοκίων εντόκων γραμματίων . 4 

Καθορισμός επιτοκίου τέταρτης τοκοφόρου περιόδου 
δανείου έκδοσης 28.11.91 κυμαινόμενου επιτο¬ 
κίου . 5 

Κατάργηση πόρων και διάλυση ΚΑΦ Λιμένα Στυλί- 
δας. 6 


Τροποποίηση της αριθ. ΔΥΙα/οικ. 36076/26.9.1994 
(ΦΕΚ 724/1994, τεύχος Β') αποφάσεως Υπ. 
Υγείας Πρόνοιας και Κοινωνικών Ασφαλίσεων ... 7 

Ρύθμιση θεμάτων Παιδικών και Εφηβικών Βιβλιοθη¬ 


κών . 8 

Χρηματικό ποσό που καταβάλλεται για την υπαγωγή 
του επιχειρηματικού σχεδίου στις διατάξεις του ν. 

1892/90 όπως τροποποιήθηκε και συμπληρώθηκε 
από τον ν. 2234/1994 . 9 

Τροποποίηση της 60600/1993 κοινής απόφασης περί 
της διακίνησης ασυρματικών συσκευών .10 

Ίδρυση Γραφείου Εργασίας στην Παλλήνη Αττικής ..11 

Έναρξη λειτουργίας του Γ ραφείου Εργασίας Πατησίων 
- Ν. Αττικής.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 17750/Α6397 (1) 

•Έγκριση χρησιμοποίησης και αριθμού ερευνητών - συ¬ 
νεργατών και διερμηνέων για τις ανάγκες της Κοινοτι¬ 
κής έρευνας επί του Εισοδήματος και των Συνθηκών 

Διαβίωσης των Νοικοκυριών. (Αναδημοσίευση) 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ», του 
Π.Δ. 532/91 «Οργανισμός Γ.Γ. ΕΣΥΕ» και του Π.Δ. 1143/ 
80. 

β) Του άρθρου 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της συνθήκης 
προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 17620/Γ20/22.9.94 κοινή υπουργική απόφαση 
με θέμα «Έγκριση και Προκήρυξη της Κοινοτικής έρευνας 
επί του εισοδήματος και των συνθηκών διαβίωσης των νοι¬ 
κοκυριών». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γενικό Γραμματέα και τους Ανωτέρους 
Υπαλλήλους της Γ.Γ. ΕΣΥΕ» να υπογράφουν «Με εντολή 
Υπουργού». 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού της Γ.Γ. ΕΣΥΕ (Ειδικός Φορέας 13-150 και ΚΑΕ 
5354) ύψους τριάντα εκατομμυρίων (30.000.000) δραχ¬ 
μών για το οικονομικό έτος 1994 και για την ανωτέρω δα¬ 
πάνη έχει εγγράφει πίστωση στον κρατικό προϋπολογι¬ 
σμό. 

5. Σχετική εισήγηση της Δ/νσης Απογραφών, αποφασί¬ 
ζουμε: 

1. Εγκρίνουμε τη χρησιμοποίηση μέχρι εκατόν τριάντα 
(130) συνεργατών - ερευνητών και μέχρι τεσσάρων (4) 
διερμηνέων υπαλλήλων άλλων, εκτός της Γ.Γ. ΕΣΥΕ, Δη¬ 
μοσίων Υπηρεσιών, ΝΠΔΔ ή ΟΤΑ πέραν του κανονικού 
ωραρίου εργασίας των δημοσίων υπηρεσιών, καθώς και 

ιδιωτών, οι οποίοι θα απασχοληθούν στη συμπλήρωση των 
ερωτηματολογίων της Έρευνας Εισοδήματος και Συνθη¬ 
κών Διαβίωσης των Νοικοκυριών κατά το χρονικό διά¬ 
στημα Νοεμβρίου - Δεκεμβρίου 1994 και οι οποίοι κατα- 
νέμονται ως εξής: 

Συνεργάτες - Ερευνητές: 
α) Ν. Αττικής: εβδομήντα (70) 
β) Ν. Θεσσαλονίκης (Πολ. Συγκροτ. θεσ/νίκης): είκοσι 
( 20 ) 

γ) Υπόλοιποι Νομοί: σαράντα (40) 

Συνεργάτες - Διερμηνείς 
α) Ν. Ξάνθης: τρεις (3) 
β) Ν. Ραδόπης: δύο (2) 

2. Ο ορισμός των συνεργατών - ερευνητών και διερμη¬ 
νέων θα γίνει με άλλη σχετική απόφασή μας. 

3. Η αμοιβή των παραπάνω καθορίζεται με κοινή από¬ 
φαση των Υπουργών Εθνικής Οικονομίας και Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1994 

Με εντολή Υπουργού 
Η Γ ενική Γ ραμματέας 
ΘΕΟΦΑΝΗ ΖΕΡΒΟΥ 


•Αναδημοσιεύεται, επειδή δημοσιεύτηκε εσφαλμένα στο 
ΦΕΚ 751/5.10.94 (τ.Β') 

-♦- 

Αριθ. 2042700/4786/0022 (2) 

Αναπροσαρμογή του στεγασπκού επιδόματος του Στρατιω¬ 
τικού Προσωπικού των Ενόπλων Δυνάμεων κατά το 
ποσοστό των αυξήσεων των αποδοχών έτους 1994. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της κοινής απόφασης Υπουργών Εθνι¬ 
κής Αμυνας και Οικονομικών με αριθμ. Φ.841.1/41/ 
207083/1.12.81 «Περί χορηγήσεως στεγαστικού επιδό¬ 
ματος στους στρατιωτικούς των Ενόπλων Δυνάμεων» που 
κυρώθηκε με το άρθρο 10 του νόμου 1284/82. 

2. Το άρθρο 40 του Ν. 849/78 (ΦΕΚ 232Α). 

3. Την κοινή απόφαση των Υφυπουργών Οικονομικών 
και Εθνικής Αμυνας με αριθμ. 2033612/3929/0022/ 

2.7.93 με την οποία καθορίσθηκε αύξηση του στεγαστι- 
κού επιδόματος κατά ποσοστό 4%. 

4. Τις διατάξεις του άρθρου 1 του Ν. 2198/94 (ΦΕΚ 
43/Α) όπου χορηγήθηκαν μισθολογικές αυξήσεις στους 
εργαζόμενους στο Δημόσιο και στους Συνταξιούχους από 

1.1.94 και 1.7.94, κατά ποσοστό 5% αντίστοιχα, επί του 
συνόλου των αποδοχών. 

5. Την με αριθμ. πρωτ. Γ5815/19.12.93 (ΦΕΚ 914/ 
21.12.93 τ.Β*) Απόφαση του Πρωθυπουργού και Υπουρ¬ 
γού Εθνικής Αμυνας «περί καθορισμού αρμοδιοτήτων 
στους Υφυπουργούς Εθνικής Αμυνας Νικόλαο Κουρή και 
Εμμανουήλ Μπεντενιώτη». 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 2 του 
Ν. 2081/92. 

7 . Το γεγονός ότι από τις διατάξεις της παρούσης προ- 


καλείται πρόσθετη ετήσια οικονομική επιβάρυνση ύψους 
1080 εκατομμυρίων δρχ. και έχει προβλεφθεί η σχετική 
πίστωση στον ΚΑΕ 0438 Π/Υ Υ.ΕΘ.Α. έτους 1994, απο¬ 
φασίζουμε: 

1. Αναπροσαρμόζουμε το στεγαστικό επίδομα που κα¬ 
θορίσθηκε με τις αναφερόμενες στο σκεπτικό της παρού¬ 
σας αποφάσεις (παρ. α’ και γ) και καταβάλλεται στο Στρα¬ 
τιωτικό Προσωπικό των Ενόπλων Δυνάμεων, αυξάνοντας 
αυτό κατά το ποσοστό της αυξήσεως που χορηγήθηκε με 
τις διατάξεις του άρθρου 1 του Ν. 2198/1994, ήτοι 5% 
από 1.1.1994 και 1.7.1994 αντίστοιχα. 

2. Από τις διατάξεις της αποφάσεως αυτής προκαλείται 
ετήσια δαπάνη σε βάρος του κρατικού προϋπολογισμού 
ύψους 1080 εκατομμυρίων δρχ. περίπου και θα καλυφθεί 
από τις εγγεγραμμένες στον Π/Υ Υ.ΕΘ.Α. έτους 1994 πι¬ 
στώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

οι ΥΠΟΥΡΓΟΙ 

ΥΦΥΠ. ΕΘΝ. ΑΜΥΝΑΣ ΟΙΚΟΝΟΜΙΚΟΝ 

ΝΙΚΟΛΑΟΣ ΚΟΥΡΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 2074842/7721/0022 (3) 

Καθορισμός αριθμού συνεδριάσεων και αμοιβής στα μέλη 

των νέων Τ.Δ.Ε. ΙΚΑ Λιμένος Χερσονήσου, Καλαμα¬ 
ριάς, Ευόσμου και Καλαμπάκας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/ 
1981. 

2. Τις διατάξεις της παρ. 5 του άρθρου 4 του Ν. 
2026/92 (Α43). 

3. Τις διατάξεις της παρ. 3 του άρθρου 5 του Ν. 
1539/85 (Α64). 

4. Τις Φ.21/864/27.5.94 (ΦΕΚ 439/94 τ.Β) και Φ.21/ 
1086/8.8.1994 (ΦΕΚ 636/94 τ.Β) κοινές αποφάσεις. 

5. Το άρθρο 27 του Ν. 2081 /92 (Α*154) και το γεγονός 
ότι η δαπάνη ύψους 12.000.000 δρχ. περίπου ετησίως 
δεν επιβαρύνει τον Κρατικό Προϋπολογισμό αλλά τον 
προϋπολογισμό του ΙΚΑ στον οποίο έχει προβλεφθεί η 
σχετική πίστωση στον ΚΑΕ 0264. 

6. Το Γ24/26/3.10.1994 έγγραφο του ΙΚΑ. 

7. Την 2024/26.10.93 (Β833) κοινή απόφαση «Ανά¬ 
θεση αρμοδιοτήτων στον Υφυπουργό Υγείας Πρόνοιας και 
Κοιν. Ασφαλίσεων Φοίβο Ιωαννίδη», αποφασίζουμε: 

1. Καθορίζουμε τον αριθμό των κατά μήνα συνεδριά¬ 
σεων των νέων Τοπικών Διοικητικών Επιτροπών των παρα¬ 
κάτω Υποκ/των ΙΚΑ ως εξής: 

Υποκ/τα ΙΚΑ Αριθμός Συνεδριάσεων 

Λιμένος Χερσονήσου σε 3 

Καλαμαριάς σε 7 

Ευόσμου σε 7 

Καλαμπάκας σε 3 

2. Στον Πρόεδρο, στα μέλη, στους Εισηγητές και Γραμ- 
ματείς των πιο πάνω Επιτροπών θα καταβάλλεται αποζη¬ 
μίωση, η προβλεπόμενη από τις κείμενες διατάξεις. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 22 Νοεμβρίου 1994 

οι ΥΠΟΥΡΓΟ! 

ΟΙΚΟΝΟΜΙΚΩΝ ΥΦ. ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ. 

ΑΛ. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

- ♦ - 

Αριθ. 2075536/9717/0023 (4) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2071959/9313/10.11.1994 «Καθορισμός 
Επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ 154/Β/ 
7,3.94) «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57 που θα εκδοθούν ή θα ανανεωθούν από 21 Νο¬ 
εμβρίου 1994 ως εξής: 

16,00% για τα έντοκα γραμμάτια, τρίμηνης διάρ¬ 
κειας. 

17,00% για τα έντοκα γραμμάτια, εξάμηνης διάρ¬ 
κειας. 

18,25% για τα έντοκα γραμμάτια, ετήσιας διάρκειας. 

2. Επίσης για τα άληκτα έντοκα γραμμάτια και για το 
χρονικό διάστημα από την πιό πάνω ημερομηνία 
(21.11.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού οικ. 
έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 
-♦- 

Αριθ. 2075537/9718/0023 (5) 

Καθορισμός επιτοκίου τέταρτης τοκοφόρου περιόδου δα¬ 
νείου έκδοσης 28.11.91 κυμαινόμενου επιτοκίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και 
εξυπηρετήσεως κ.λπ. Κρατικών δανείων». 


3. Την αριθ. 2076403/4706/0023/22.11.91 απόφαση 
των Υπουργών Εθνικής Οικονομίας και Οικονομικών «Έκ¬ 
δοση ομολογιακού δανείου εξαετούς διάρκειας κυμαινο- 
μένου επιτοκίου με ημερομηνία έκδοσης 28.11.91». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή απόφαση Πρωθυπουργού και Υπουργού 
Οικονομικών αριθμ. 1026431/268/0006Α/2.3.94 (ΦΕΚ 
154/Β/7.3.94) «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Καθορίζουμε το επιτόκιο το οποίο θα ισχύσει για την τέ¬ 
ταρτη τοκοφόρο περίοδο 28.11.94 έως 28.11.95 του δα¬ 
νείου έκδοσης 28.11.91, κυμαινομένου επιτοκίου, εξαε¬ 
τούς διάρκειας, σε δεκαοκτώ και είκοσι πέντε τοις εκατό 
(18,25%), δηλαδή ίσο με αυτό των ετήσιων εντόκων γραμ¬ 
ματίων του Δημοσίου που ισχύει στις 21 Νοεμβρίου 1994 
(πέντε εργάσιμες ημέρες πριν την έναρξη της τοκοφόρου 
περιόδου), όπως αυτό ορίστηκε στην απόφαση έκδοσης 
του δανείου. 

Κάλυψης δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το οι¬ 
κονομικό έτος 1994, ενώ προκαλείται δαπάνη για το οικο¬ 
νομικό έτος 1995 ύψους δρχ, 11,7 δισεκατομμυρίων πε¬ 
ρίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

0 ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

-Φ- 

Αριθ. 15143 (6) 

Κατάργηση πόρων και διάλυση ΚΑΦ Λιμένα Στυλίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα», καθώς και τις όμοιες του άρθρου 27 
του Ν. 2081/92. 

3. Την αριθ. 80386/30.11.90 κοινή απόφαση των 
Υπουργών Προεδρίας της Κυβερνήσεως και Εργασίας 
«Περιορισμός των υπογραφών στα διοικητικά έγγραφα». 

4. Την αριθ. 80243/4.11.93 (ΦΕΚ 846/Β/8.11.93) 
απόφαση Υπουργού Εργασίας «Περί μεταβίβασης αρμο¬ 
διοτήτων στον Γενικό Γραμματέα». 

5. Την αριθ. 60129/10358/17.6.1936 απόφαση του 
Υπουργείου Εθνικής Οικονομίας «Επιβολή πόρων προς 
σχηματισμόν ΚΑΦ εν τω λιμένι Στυλίδος». 

6. Την αριθ. 11/13.6.94 πρόταση της ΔΕ του ΚΑΦ Λι¬ 
μένα Στυλίδας. 

7. Την 941/1958 γνωμοδότηση του Νομικού Συμβου¬ 
λίου του Κράτους, για την τύχη της περιουσίας των ΚΑΦ 
μετά την κατάργηση ή διάλυση αυτών, αποφασίζουμε: 

1. Αποδεχόμαστε την πρόταση της Διοικούσας Επιτρο¬ 
πής του ΚΑΦ Λιμένα Στυλίδας και εγκρίνουμε: 

α) την κατάργηση των πόρων του ΚΑΦ Λιμένα Στυλίδας 
για τον σχηματισμό Κεφαλαίου Αποζημίωσης φορτ/τών 
και την διάλυση του ΚΑΦ. 

β) τα αποθεματικά κεφάλαια του ΚΑΦ Λιμένα Στυλίδας, 

μετά την ολοσχερή εξόφληση τυχόν υποχρεώσεων θα δια¬ 
νεμηθούν στους δικαιούχους φορτ/τές που είναι ασφαλι¬ 
σμένοι σ’ αυτό ανάλογα με τα έτη συμμετοχής του καθε- 
νός, ανεξαρτήτως ηλικίας. 

Ο υπολογισμός του καταβλητέου ποσού στους δικαιού¬ 
χους θα γίνει με απόφαση της Δ.Ε. του ΚΑΦ ως εξής: 

Το σύνολο των αποθεματικών κεφαλαίων του ΚΑΦ θα 
διαιρεθεί με το συνολικό αριθμό των ετών συμμετοχής 
όλων των δικαιούχων. 

Το πηλίκο που θα προκόψει αποτελεί το ποσό για ένα 
έτος συμμετοχής, το οποίο πολλαπλασιαζόμενο με το συ¬ 
νολικό αριθμό των ετών συμμετοχής κάθε φορτ/τή, θα 
δώσει το δικαιούμενο ποσό εκάστου. 

2. Από τις διατάξεις αυτής της απόφασης δεν προκαλεΐ- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 25 Νοεμβρίου 1994 

Ο Γενικός Γραμματέας 
ΕΥΑΓΓ. ΓΓΑΙΚΟΣ 

-♦- 

Αριθ. ΔΥΙα/40024 (7) 

Τροποποίηση της αριθ. ΔΥΙα/οικ.36076/26.9.1994 
(ΦΕΚ 724/1994, τεύχος Β') αποφάσεως Υπ. Υγείας 
Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/83. 

3. Τις διατάξεις του άρθρου 6 του Ν. 1278/82 (ΦΕΚ 
105/82 τ.Α'). 

4. Την απόφασή μας Α3β/6537/23.5.1984 (ΦΕΚ 
328/84 τ.Β') όπως τροποποιήθηκε μεταγενέστερα. 

5. Το από 23.11.1984 πρακτικό κλήρωσης κριτών - ει¬ 
σηγητών. 

6. Την απόφασή μας ΔΥΙα/οικ. 36076/26.9.1994 /ΦΕΚ 
724/1994, τεύχος Β'). 

7. Την από 3.11.1994 παραίτηση του ΦΙλιππα Ανδρου- 
λακάκη, αποφασίζουμε: 

1. Τροποποιούμε την ανωτέρω (6) σχετική απόφασή 
μας και διορίζουμε στο 4ο Συμβούλιο Κρίσεως και Επιλο¬ 
γής Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων που εδρεύει στο Περιφερειακό Γενικό 
Νοσ/μείο Αττικής «ΚΑΤ» τα κατωτέρω πρόσωπα: 

α) Γεωργούντζο Κωνσταντίνο, εισηγητή Α' για την ειδι- 
κόητα της Ουρολογίας σε αντικατάσταση του Ανδρουλα- 
κάκη Φίλιππο που παραιτήθηκε. 

β) Αναπληρωτή Εισηγητή για την ανωτέρω ειδικότητα 
διορίζουμε τον Ντέρο Κωνσταντίνο, σε αντικατάσταση του 
Γεωργούντζου Κωνσταντίνου που διορίστηκε τακτικός ει¬ 
σηγητής. 

2. Κατά τα λοιπά ισχύει η ανωτέρω τροποποιούμενη 
απόφαση. 


Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΠΝΟΣ 
-♦- 

Αριθ. Γ2/6190 (8) 

Ρύθμιση θεμάτων Παιδικών και Εφηβικών Βιβλιοθηκών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την υπ’ αριθ. 1643/27.1.1993 συμβολαιογραφική 
σύμβαση μεταξύ του Υπουργού Εθνικής Παιδείας και 
θρησκευμάτων και της εταιρείας ίδρυσης Παιδικών και 
Εφηβικών Βιβλιοθηκών με την οποία συμφωνήθηκε η 
ίδρυση Οργανισμού Παιδικών και Εφηβικών Βιβλιοθηκών, η 
οποία κυρώθηκε με τον ν. 2174/1993. 

2. Τα άρθρα 6 και 8 της άνω κυρωθείσης με το νόμο συμ- 
βάσεως, με τα οποία ο Υπουργός Εθνικής Παιδείας και 
θρησκευμάτων ανέλαβε την υποχρέωση να δωρήσει και 
μεταβιβάσει κατά πλήρες δικαίωμα κυριότητας, νομής και 
κατοχής προς τον «ΟΡΓΑΝΙΣΜΟ ΠΑΙΔΙΚΩΝ ΚΑΙ ΕΦΗΒΙ¬ 
ΚΩΝ ΒΙΒΛΙΟΘΗΚΩΝ» και μέσα σε προθεσμία 3 μηνών 
από τη δημοσίευση του κυρώσαντος τη σύμβαση νόμου το 
σύνολο του εξοπλισμού και των μέσων που αναφέρονται 
στο άρθρο 6 παρ. β της συμβολαιογραφικής αυτής συμβά- 
σεως και περιγράφονται στο σχετικό απογραφικό πίνακα 
που προσαρτάται στο εν λόγω συμβόλαιο, αποφασί¬ 
ζουμε: 

Την παραχώρηση λόγω δωρεάς κατά πλήρη κυριότητα 
νομή και κατοχή όλου του εξοπλισμού και εποπτικών μέ¬ 
σων που λεπτομερώς περιγράφονται και αναφέρονται 
στον σχετικό απογραφικό πίνακα εξοπλισμού και εποπτι¬ 
κών μέσων Ελληνικού Δημοσίου που είναι προσαρτημένος 
στο 1643/27.1.1993 συμβολαιογραφικό έγγραφο της 
συμβολαιογράφου Αθηνών ΕΛΕΥΘΕΡΙΑΣ ΧΑΡΗ ΙΕΡΟ- 
ΔΙΑΚΟΝΟΥ - ΒΕΡΥΚΙΟΥ, που κυρώθηκε με τον ν. 2174/ 
1993 προς τον ΟΡΓΑΝΙΣΜΟ ΠΑΙΔΙΚΩΝ ΚΑΙ ΕΦΗΒΙΚΩΝ 
ΒΙΒΛΙΟΘΗΚΩΝ, συντασοομένου προς τούτο σχετικού 
πρωτοκόλλου παραλαβής από τον νόμιμο εκπρόσωπο 
του εν λόγω Οργανισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

ο ΥΠΟΥΡΓΟΙ 

ΓΕΩΡΓΙΟΣ Α. ΠΑΠΑΝΔΡΕΟΥ 

Αριθ. 3393 (9) 

Χρηματικό ποσό που καταβάλλεται για την υπαγωγή του 

επιχειρηματικού σχεδίου στις διατάξεις του ν. 1892/90 

όπως τροποποιήθηκε και συμπληρώθηκε από τον ν. 

2234/1994. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του ν. 1892/1990 (ΦΕΚ Α’ 101) «Για τον 
εκσυγχρονισμό και την ανάπτυξη και άλλες διατάξεις», 
όπως τροποποιήθηκε και συμπληρώθηκε απο τον ν. 
2234/1994 «Για την τροποποίηση και συμπλήρωση του ν. 
1892/1990» (ΦΕΚ Α’ 142), και ειδικότερα των α. 23α παρ. 
9 και 6 παρ. 6β. 

2. Τις διατάξεις του ν. 1558/85 (ΦΕΚ Α' 137) «Κυβέρ¬ 
νηση και Κυβερνητικά Όργανα», όπως τροποποιήθηκε με 
τις διατάξεις του ν. 2031 /92 (ΦΕΚ Α' 154). 

3. Τις διατάξεις της ΥΠ 79/18.5.94 (ΦΕΚ Β' 384) «Κα¬ 
θορισμός αρμοδιοτήτων του Αναπληρωτή Υπουργού Εθνι¬ 
κής Οικονομίας». 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Άρθρο 1 

Το ύψος του χρηματικού ποσού που καταβάλλεται στο 
Δημόσιο Ταμείο και αποτελεί έσοδο του Δημοσίου για την 
υποβολή των αιτήσεων υπαγωγής επιχειρηματικών σχε¬ 
δίων στις διατάξεις του α. 23α του Ν. 1892/90 όπως 
ισχύει, καθορίζεται ως εξής: 

α) για επιχειρηματικό σχέδιο με κόστος υλοποίησης μέ¬ 
χρι 1 δις, 300.000 δρχ. 

β) για επιχειρηματικό σχέδιο με κόστος υλοποίησης 
άνω του 1 δις, 500.000 δρχ. 

Άρθρο 2 

Το αποδεικτικό της καταβολής του ποσού αυτού προ¬ 
σκομίζεται στην αρμόδια υπηρεσία με την υποβολή της αί¬ 
τησης. 

Άρθρο 3 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

οι ΥΠΟΥΡΓΟΙ 

ΑΝΑΓΊΛ. ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΡΩΜΑΙΟΣ Α. ΠΑΠΑΔΟΠΟΥΛΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Κ. ΣΗΜΙΤΗΣ 


Αριθ. 97400 (10) 

Τροποποίηση της 60600/1993 κοινής απόφασης περί της 
διακίνησης ασυρματικών συσκευών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Τις διατάξεις του άρθρου 7 και της παραγράφου 2 του 
άρθρου 8 του Ν. 1780/1988 (ΦΕΚ 114/Α/3.6.88) «Τρο¬ 
ποποίηση και συμπλήρωση του Ν.Δ. 1244/1972 «περί λει¬ 
τουργίας ερασιτεχνικών και πειραματικών σταθμών ασυρ¬ 
μάτου, ειδικών ραδιοδικτύων και ιδρύσεως Υπηρεσίας 
Ελέγχου Ραδιοεκπομπών και άλλες διατάξεις». 

β. Τις διατάξεις του άρθρου 2 του Ν. 2077/1992 «Κύ¬ 
ρωση της συνθήκης για την Ευρωπαϊκή Ένωση και των 
σχετικών πρωτοκόλλων κ.λπ.». 

γ. Τις διατάξεις των άρθρων 1 και 2 του Ν. 1338/1983 
(ΦΕΚ 34/Α/1983) «Εφαρμογή του κοινοτικού δικαίου» 
(άρθρο 2, περίπτωση δ’). 

δ. Τις διατάξεις του άρθρου 22 του Π.Δ. 147/1992 
(ΦΕΚ 72/Α/1992) «Οργανισμός του Υπουργείου Μετα¬ 
φορών και Επικοινωνιών». 

ε. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α-137) που προ¬ 
στέθηκε με το άρθρο 27 του Ν. 2081/92 (Α-154). 

στ. Την απόφαση 32948/329/94 (ΦΕΚ 782/Β/1994) 
του Πρωθυπουργού και του Υπουργού Μεταφορών και 
Επικοινωνιών «περί ανάθεσης αρμοδιοτήτων Υπουργού 
Μεταφορών και Επικοινωνιών στους Υφυπουργούς Μετα¬ 
φορών και Επικοινωνιών». 

ζ. Την ανάγκη τροποποίησης ορισμένων διατάξεων της 
60600/1993 απόφασής μας (ΦΕΚ 280/Β/23.4.1993) 
«διακίνηση Ασυρματικών Συσκευών», αποφασίζουμε: 

1. Η παράγραφος 1 του άρθρου 4 αντικαθίσταται ως 
εξής: 

«1. Η Άδεια Εμπορίας Ασυρματικών Συσκευών χορηγεί¬ 
ται από την υπηρεσία Συγκοινωνιών της οικείας Νομαρ¬ 
χίας». 

2. Τα παράβολα ανταποδοτικού χαρακτήρα 10.000 
δραχμών που προβλέπονται στη παράγραφο 1 β του άρ¬ 
θρου 5 και στην παράγραφο 3 του άρθρου 6, αυξάνονται 
σε 15.000 δραχμές. 

3. Η παράγραφος 8 του άρθρου 7 αντικαθίσταται ως 
εξής: 

«8. Μέχρι 31 Ιανουάριου κάθε έτους, ο κάτοχος Άδειας 
Εμπορίας καταθέτει με αίτησή του στην οικεία υπηρεσία 
Συγκοινωνιών ένα (1) υπογεγραμμένο πλήρες αντίγραφο 
του Μητρώου με τις εγγραφές του παρελθόντος έτους». 

4. Το παράβολο ανταποδοτικού χαρακτήρα 50.000 
δραχμών που προβλέπεται στην παράγραφο 1 ε του άρ¬ 
θρου 8, αυξάνεται σε 70.000 δραχμές. 

5. Η παράγραφος 1 του άρθρου 10 αντικαθίσταται ως 
εξής: 

«1. Σε περιπτώσεις που ενδιαφερόμενοι Κρατικοί Φο¬ 
ρείς ή Ερευνητικά Κέντρα ή Ανώτατα Εκπαιδευτικό Ιδρύ¬ 
ματα ή Κατασκευαστικοί Οίκοι Τηλεπικοινωνιακού Υλικού 
ή Κάτοχοι Άδειας Εμπορίας επιθυμούν να εισάγουν προ¬ 
σωρινά ασυρματικές συσκευές για πραγματοποίηση σχε¬ 
τικών ερευνών, μετρήσεων και δοκιμών ή ειδικών επι¬ 
σκευών, ή παρουσιάσεων σε ειδικές διοργανώσεις Εκθέ¬ 
σεων, η αρμόδια υπηρεσία Συγκοινωνιών της οικείας Νο- 

μαρχίας μπορεί να χορηγεί ΠΡΟΣΩΡΙΝΗ ΑΔΕΙΑ ΕΙΣΑΓΩ- 
ΓΗΣ - ΚΑΤΟΧΗΣ». 

6. Η παράγραφος 1 του άρθρου 11 αντικαθίσταται ως 
εξής: 

«1. Η αρμόδια υπηρεσία Συγκοινωνιών της οικείας Νο¬ 
μαρχίας μπορεί να χορηγεί ΑΔΕΙΕΣ ΕΚΤΕΛΩΝΙΣΜΟΥ - 
ΚΑΤΟΧΗΣ ασυρματικών συσκευών από τα αζήτητα των 
τελωνείων, σε υπηρεσίες του ευρύτερου Δημόσιου Τομέα 
και Ο.Τ.Α. καθώς και σε εργαστήρια ηλεκτρονικής διαφό¬ 
ρων Εκπαιδευτικών Ιδρυμάτων». 

7. Η παράγραφος 1 του άρθρου 12 αντικαθίσταται ως 
εξής: 

«1.0 Ελεγχος εφαρμογής της απόφασης αυτής ανατί¬ 
θεται στις υπηρεσίες Συγκοινωνιών των Νομαρχιών οι 
οποίες κατά περίπτωση μπορούν να ζητούν την συνδρομή 
αρμόδιων Αστυνομικών αρχών και υπηρεσιών του Υπουρ¬ 
γείου Οικονομικών. Ιδιαίτερα η αρμοδιότητα για τον 
έλεγχο των Αδειών Εμπορίας ανατίθεται στις υπηρεσίες 
Συγκοινωνιών των Νομαρχιών καθώς και στις Τελωνειακός 
Αρχές για τις περιπτώσεις εισαγωγής ασυρματικών συ¬ 
σκευών από χώρες εκτός Ευρωπαϊκής Ένωσης». 

8. Η παράγραφος 3 του άρθρου 12 αντικαθίσταται ως 
εξής: 

«3. Για κάθε παράβαση της παρούσας, ο οικείος Νομάρ¬ 
χης με απόφασή του επιβάλλει μετά από ακρόαση του εν¬ 
διαφερομένου, ως διοικητική κύρωση, προκειμένου μεν 
για επιχειρήσεις χρηματική ποινή τριακοσίων χιλιάδων 
(300.000) μέχρι τριών εκατομμυρίων (3.000.000) δραχ¬ 
μών και προαιρετική παύση λειτουργίας της επιχείρησης 
μέχρι 3 μήνες, προκειμένου δε για ιδιώτες χρηματική 
ποινή πενήντα χιλιάδων (50.000) μέχρι τριακοσίων χιλιά¬ 
δων (300.000) δραχμών. Κατά της απόφασης επιτρέπεται 
ενδικοφανής προσφυγή εντός δεκαπέντε (15) ημερών, η 
άσκηση της οποίας ή η προθεσμία της οποίας δεν ανα¬ 
στέλλει την εκτέλεση της απόφασης. Σε περίπτωση υπο¬ 
τροπής, τα ως άνω ποσά διπλασιάζονται. 

9. Από τις διατάξεις αυτής της απόφασης, δεν προκα- 
λείται δαπάνη σε βάρος του κρατικού προϋπολογισμού. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΑΛΑΜΠΑΝΟΣ 

Αριθ. 119049 (11) 

Ίδρυση Γραφείου Εργασίας στην Παλλήνη Αττικής. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις του άρθρου 14,16, 40, 41 και 42 του Β.Δ. 
405/71 «Περί Οργανώσεως, Συγκροτήσεως και Λειτουργίας 
των Υπηρεσιών του Οργανισμού Απασχολήσεως Ερ¬ 


γατικού Δυναμικού», αποφασίζουμε: 

1. Ιδρύουμε στο Δήμο Παλλήνης Αττικής Γ ραφείο Εργα¬ 
σίας του Οργανισμού με τον τίτλο «Οργανισμός Απασχό¬ 
λησης Εργατικού Δυναμικού - Γραφείο Εργασίας Παλλή¬ 
νης Αττικής». 

2. Το Γραφείο Εργασίας διαρθρώνεται ως ακολού¬ 
θως: 

α) Γραφείο Απασχόλησης 

β) Γ ραφείο Υποστήριξης 

3. Το με την ανωτέρω διάρθρωση Γραφείο Εργασίας, 
ασκεί τις αρμοδιότητες που αναφέρονται στις παραγρά¬ 
φους 1 και 3 του άρθρου 40 του Β.Δ. 405/71. 

4. Τα όρια της Τοπικής αρμοδιότητας του Γ ραφείου Ερ¬ 
γασίας ορίζονται ως εξής: 

Δια των υπωρειών του όρους Πεντελικού - όπου και τα 
όρια των Γ ραφείων Εργασίας Αγ. Παρασκευής και Αμα¬ 
ρουσίου - έτσι ώστε να περιλαμβάνει τις περιοχές, 
Ντράφι, Πικέρμι και Νταού Πεντέλης μέχρι της θέσης 
Αγιος Πέτρος, όπου η συμβολή των οδών Ν. Μάκρης - 
Διονύσου και Πεντέλης - Διονύσου. 

Από το σημείο αυτό, το όριο προχωρεί προς Βορρά πε¬ 
ριλαμβάνοντας ολόκληρη την κατοικημένη περιοχή Βό¬ 
ρεια από την οδό προς Νέα Μάκρη και ανατολικό από την 
οδό προς Μαραθώνα (θέσεις Ανατολή, Αγριλίκι και Κο- 
τρώνι) μέχρι το χωριό Μαραθώνα. 

Στη συνέχεια, το όριο ακολουθεί την κορυφογραμμή 
των λόφων πάνω από τον Μαραθώνα, διέρχεται με νοητή 
γραμμή προς Βορρά μεταξύ Βαρνάβα και Γραμματικού, 
στρέφεται ανατολικά και καταλήγει στην παραλιακή πε¬ 
ριοχή Λιμιώνας, περιλαμβάνοντας έτσι ολόκληρη την πε¬ 
ριοχή Ραμνούντος, Γραμματικού και Άνω Σουλϊου. 

Από τη θέση αυτή ακολουθεί την ακτή καλύπτοντας τις 
περιοχές, Άγια Μαρίνα, Σχοινιάς, Βάλτος, Άγιος Παντε- 
λεήμων, Παραλία Μαραθώνος, Νέα Μάκρη, Άγιος Αν- 
δρέας, Μάτι, Ζούγκλα, Κόκκινο Λιμανάκι Ραφήνα, Νη- 
ρέας, Πρωτέας, Άγιος Νικόλαος, Λούτσα και καταλήγει 
στην περιοχή πριν από τον Λιμένα Μεσογαίας (Λιμήν Μαρ- 
κόπουλου), όπου τα όρια της Τοπικής Υπηρεσίας Μαρκο- 
πούλου - Μεσογαίας Αττικής. 

Από εκεί ακολουθεί τα όρια της παραπάνω Τοπικής 
Υπηρεσίας διερχόμενο Βόρεια από Κορωπί - Καρελλά. 
Από εκεί ακολουθεί την Λεωφόρο Λαυρίου προς Βορρά 
μέχρι τον Σταυρό Αγ. Παρασκευής και στην συνέχεια 
στρέφεται ανατολικά ακολουθώντας την Λεωφόρο Μαρα¬ 
θώνα μέχρι την διασταύρωση της Ανθούσας. Από την 
θέση αυτή στρέφεται προς Βορρά, μέχρι και τις υπωρείες 
του όρους Πεντελικού - όπου και η αφετηρία του ορίου - 
ακολουθώντας τα δυτικά όρια του Γ ραφείου Εργασίας Αγ. 
Παρασκευής. 

Εκτός από την παραπάνω περιοχή η αρμοδιότητα του 
Γ ραφείου Εργασίας Παλλήνης εκτείνεται και στις ασφαλι¬ 
στικές περιοχές του ΙΚΑ Καρύστου Εύβοιας και νήσου Άν¬ 
δρου. 

5. Οι ανωτέρω περιοχές οι οποίες τώρα υπάγονται στην 
αρμοδιότητα του Γ ραφείου Εργασίας Αγ. Παρασκευής, θα 
υπάγονται, από την ημέρα έναρξης λειτουργίας του στο 
ιδρυόμενο Γ ραφείο Εργασίας Παλλήνης Αττικής. 

6. Το Γ ραφείο Εργασίας Παλλήνης θα υπάγεται Διοικη¬ 
τικά στην Περ/κή Δ/νση Αττικής και Νήσων. 

7. Ως ημερομηνία έναρξης λειτουργίας του νέου Γ ρα¬ 
φείου Εργασίας ορίζεται η 1 Ιανουάριου 1995. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ακροτελεύτια διάταξη 
Κάλυψη δαπάνης 

Από τις διατάξεις της απόφασης αυτής δεν προκαλεΐται 
δαπάνη σε βάρος του προϋπολογισμού του νομικού προ¬ 
σώπου του ΟΑΕΔ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 9 Νοεμβρίου 1994 

Ο Διοικητής 
Ρ. ΣΠΥΡΟΠΟΥΛΟΣ 

-♦- 

Αριθ. 120324 (12) 

Έναρξη λειτουργίας του Γραφείου Εργασίας Πατησίων - 
Ν. Αττικής. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 


2. Τις διατάξεις του άρθρου 14, 16, 40, 41 και 42 του 
Β.Δ. 405/71 «Περί Οργανώσεως, Συγκροτήσεως και Λει¬ 
τουργίας των Υπηρεσιών Απασχολήσεως Εργατικού Δυ¬ 
ναμικού». 

3. Την απόφαση του Διοικητή 100721/19.5.88 (ΦΕΚ 
305/20.5.88 τ. Β') «Σύσταση Γραφείων Εργασίας 
Ο.Α.Ε.Δ.», αποφασίζουμε: 

Ορίζουμε ως ημερομηνία έναρξης λειτουργίας του Γρα¬ 
φείου Εργασίας Πατησίων - Ν. Αττικής, την 28 Νοεμβρίου 
1994. 

Ακροτελεύτιο άρθρο 
Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του νομικού προ¬ 
σώπου του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1994 

Ο Διοικητής 
Ρ. ΣΠΥΡΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ_ΕΧ 

ΡΑΧ : 

22.3211 ΥΡΕΤ ΘΠ 
5234312 

λειτουργούν καθημερινά από 8.00' έως 13.00" 


ΧΡ ΗΣΙΜΕ Σ ΠΛΗ ΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι 


α) 

Για 

το Τεύχος Α* 

Δρχ. 

15.000 

β) 

» 

» 

» 

Β' 


» 

30.000 

Υ) 

» 

» 

» 

Γ' 


» 

10.000 

δ) 

» 

» 

» 

Δ' 


» 

30.000 

ε) 

» 

» 

» 

Αναπτυξιακών Πράξεων 

» 

20 000 

ΟΤ) 

» 

» 

» 

Ν.Π 

Ι.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

Π) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. 

Ειδικού Δικαστηρίου 

» 

3.000 

I) 

» 

» 

» 

Α.Ε 

. & Ε.Π.Ε. 

» 

200.000 

ια) 

Για 

όλα 

τα Τεύχη 

εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















